Diari Oficial de la Generalitat Valenciana


Sumari del DOGV 4751, del 12-05-2004 (2004/4782)

DECRET 74/2004, de 7 de maig, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada El Rebollo, La Torrecilla i Caseta Umbría, situada als termes municipals de Calles i Chelva i que pertany a la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4782


Data del document
:   07-05-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Chelva
    * Calles
    * muntanya de l'estat

DECRET 74/2004, de 7 de maig, del Consell de la Generalitat, pel qual s'inclou en el Catàleg de Forests d'Utilitat Pública de la Província de València la forest denominada El Rebollo, La Torrecilla i Caseta Umbría, situada als termes municipals de Calles i Chelva i que pertany a la Generalitat. [2004/4782]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 21 de novembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada El Rebollo, La Torrecilla i Caseta Umbría, i atés que s'han justificat plenament les circumstàncies que el motiven, procedix dictar el corresponent decret.
  
Per raó d'això, a proposta del conseller de Territori i Habitatge i després de la deliberació del Consell de la Generalitat, en la reunió del dia 7 de maig de 2004,
  
DECRETE
  
Article 1
  
Es declaren d'utilitat pública els terrenys forestals denominats El Rebollo, d'una superfície de 37 ha.; La Torrecilla, d'una superfície de 89,4 ha. i Caseta Umbría, d'una superfície de 64,9 ha.; propietat de la Generalitat, que corresponen a les finques inscrites en el Registre de la Propietat de Chelva en el tom 40, llibre 3, foli 179, finca 487; tom 21, llibre 6, foli 25, finca 521, i tom 127, llibre 31, foli 176, finca 555.
  
Article 2
  
S'inclou en el Catàleg de Forests d'Utilitat Pública de la Província de València la forest El Rebollo, La Torrecilla i Caseta Umbría, amb el número 172, de la forma següent:
  
Província: València.
  
Partit judicial: Llíria.
  
Termes municipals: Calles i Chelva.
  
Nom: El Rebollo, la Torrecilla i Caseta Umbría.
  
Nombre: 172.
  
Pertinença: Generalitat.
  
Límits:
  
- El Rebollo: nord, forest d'utilitat pública número 51; est, forest d'utilitat pública número 45; sud, forest d'utilitat pública número 45; i oest, forest d'utilitat pública número 45.
  
- La Torrecilla: nord, forests d'utilitat pública números 45 i 51; est, forest d'utilitat pública número 45; sud, finques particulars; i oest, forest d'utilitat pública número 45.
  
- Caseta Umbría: nord, forest d'utilitat pública número 45; est, finques particulars; sud, finques particulars; i oest, forest d'utilitat pública número 45, finques particulars.
  
Cabuda pública: 191,30 ha.
  
Cabuda total: 191,30 ha.
  
DISPOSICIÓ FINAL
  
El present decret tindrà efectes des de l'endemà de la publicació en el Diari Oficial de la Generalitat Valenciana.
  
Contra el present decret els interessats poden interposar recurs contenciós administratiu en el termini de dos mesos, comptadors a partir del dia següent al de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 7 de maig de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY